ಹಾರ್ಡ್ ಡಿಸ್ಕ್ ಹಾಗೂ ಮದರ್ ಬೋರ್ಡ್‌ಗಳ ಪ್ರಧಾನ ಮಾರಾಟಗಾರರು ಈಗ ಎಸ್ಎಮ್ಎಆರ್‌ಟಿ ಬೆಂಬಲಿಸುತ್ತಾರೆ. ಡ್ರೈವ್ ಚಟುವಟಿಕೆಗಳಾದ ಕಾರ್ಯನಿರ್ವಹಣಾ ಸಮಯದ ಉಷ್ಣತೆ, ಸ್ಪಿನ್-ಅಪ್ ಸಮಯ ಹಾಗೂ ಡಾಟದಲ್ಲಿ ಇರುವ ದೋಷಗಳು ಇತ್ಯಾದಿಗಳನ್ನು ಅಳೆಯಬಲ್ಲ ಎಸ್ಎಮ್ಎಆರ್‌ಟಿ ( ಸೆಲ್ಫ್ ಮಾನಿಟರಿಂಗ್ ಅನಾಲಿಸಿಸ್ ಆಂಡ್ ರಿಪೋರ್ಟಿಂಗ್ ಟೆಕ್ನಾಲಜಿ) ಆಧಾರಿತ ತಂತ್ರಜ್ಞಾನವನ್ನು ಬಳಸಿಕೊಂಡಿದ್ದಾರೆ. ಇವುಗಳಲ್ಲಿ ಉಂಟಾಗುವ ಆಕಸ್ಮಿಕ ಬದಲಾವಣೆಗಳು ಅಥವಾ ವೈಪರೀತ್ಯಗಳಿಂದ ಡಿಸ್ಕ್ ವೈಫಲ್ಯವುಂಟಾಗುವ ಹಾಗೂ ಸಂಗ್ರಹಿತ ಮಾಹಿತಿ ನಷ್ಟವಾಗುವ ಸಾಧ್ಯತೆಗಳಿವೆ ಎಂದು ನಂಬಲಾಗುತ್ತದೆ. 

ಆದರೆ ಇದೇ ರೀತಿ ಎಲ್ಲಾ ಡಿಸ್ಕ್ ವೈಫಲ್ಯಗಳನ್ನೂ ಊಹಿಸಿ ಹೇಳಲು ಸಾಧ್ಯವಿಲ್ಲ. ಸಾಮಾನ್ಯ ಬಳಕೆಯಿಂದ ಕೂಡಾ ಡಿಸ್ಕ್ ಒಳಗಿನ ಸೂಕ್ಷ್ಮ ಭಾಗಗಳು ಹಾನಿಗೊಳಗಾಗಬಹುದಾದ ಸಾಧ್ಯತೆಗಳಿರುವುದರಿಂದ ಬಳಕೆದಾರರು ಅಗಾಗ ಪ್ರತ್ಯೇಕ ಸಂಗ್ರಹ ಮಾಧ್ಯಮಗಳಲ್ಲಿ ಮಾಹಿತಿಯನ್ನು ಸಂಗ್ರಹಿಸಿಟ್ಟುಕೊಳ್ಳುವುದು ಸೂಕ್ತ. ತಪ್ಪಿದರೆ ಪೂರ್ಣಪ್ರಮಾಣದ ಮಾಹಿತಿ ನಷ್ಟವಾಗುವುದು. ಕೆಲವೊಮ್ಮೆ ಕಳೆದುಕೊಂಡ ಮಾಹಿತಿಯನ್ನು ಮತ್ತೆ ಪಡೆಯುವುದು ಸಾಧ್ಯವಿದ್ದರೂ ಅದು ಬಹಳ ವೆಚ್ಚದಾಯಕ ಹಾಗೂ ಇದರ ಯಶಸ್ಸಿನ ಬಗ್ಗೆ ಭರವಸೆ ನೀಡಲಾಗದು. ಗೂಗಲ್ ಪ್ರಕಟಿಸಿದ 2007ರ ಅಧ್ಯಯನ ವರದಿಯು ನೀಡಿದ ಸಲಹೆಯಂತೆ, ವೈಫಲ್ಯದ ಸಾಧ್ಯತೆಗಳು ಮತ್ತು ಅಧಿಕ ಉಷ್ಣತೆ ಅಥವಾ ಮಿತಿಮೀರಿದ ಕ್ರಿಯಾಶೀಲತೆಯ ನಡುವೆ ಅತಿ ಸಣ್ಣ ಪ್ರಮಾಣದ ಸಂಬಂಧವಿದ್ದರೂ ತಯಾರಕರು ಅಥವಾ ಮಾದರಿ ಮತ್ತು ವೈಫಲ್ಯದ ಸಾಧ್ಯತೆಗಳ ಮಧ್ಯೆ ಹೆಚ್ಚಿನ ಸಂಬಂಧವಿದೆ. ಈ ಬಗೆಗಿನ ವಾಸ್ತವಿಕ ಲೆಕ್ಕಾಚಾರಗಳನ್ನು ಬಹುತೇಕ ಎಲ್ಲರೂ ರಹಸ್ಯವಾಗಿರಿಸಿದ್ದಾರೆ. ತಯಾರಕರ ಹೆಸರಿನ ಜೊತೆಗೆ ಪ್ರತಿಯೊಬ್ಬರ ತಯಾರಿಕಾ ವೈಫಲ್ಯಗಳ ಬಗೆಗಿನ ವರದಿಯನ್ನು ಗೂಗಲ್ ಪ್ರಕಟಿಸದಿದ್ದರೂ ತಾನು ಹಿತಾಚಿ ಡೆಸ್ಕ್ ಸ್ಟಾರ್ ಡ್ರೈವ್‌ಗಳನ್ನು ತನ್ನ ಕೆಲವು ಸರ್ವರ್‌ಗಳಲ್ಲಿ ಬಳಸಿರುವುದಾಗಿ ಹೇಳಿಕೊಂಡಿದೆ. ಹೆಚ್ಚಿನ ಎಲ್ಲಾ ಎಸ್‌ಎಮ್‌ಎಆರ್‍ಟಿ ಅಂಶಗಳು ಡಿಸ್ಕ್ ವಿಫಲತೆಯ ಸಾಧ್ಯತೆಗಳ ಮೇಲೆ ನೇರ ಪರಿಣಾಮ ಬೀರಿದೆ. ಆದರೂ ವೈಫಲ್ಯಗೊಂಡ ಎಲ್ಲಾ ಡಿಸ್ಕ್ ಡ್ರೈವ್‌ಗಳು ನಿರೀಕ್ಷಿತ ಎಸ್‌ಎಮ್‌ಎಆರ್‌ಟಿ ಅಂಶಗಳನ್ನು ಪ್ರತಿಬಿಂಬಿಸುವುದಿಲ್ಲ. ಪ್ರತೀ ಡ್ರೈವ್ ವೈಫಲ್ಯಗಳ ಕಾರಣಗಳನ್ನು ಪತ್ತೆ ಹಚ್ಚಲು ಈ ಎಸ್‌ಎಮ್‌ಎಆರ್‌ಟಿ ಅಂಶಗಳನ್ನು ಮಾತ್ರವೇ ಪರಿಗಣಿಸಲು ಸಾಧ್ಯವಿಲ್ಲ.

ಸಾಮಾನ್ಯವಾಗಿ ಕೋಲ್ಡ್ ಹಾರ್ಡ್ ಡ್ರೈವ್‌ಗಳು ಹಾಟರ್ ಹಾರ್ಡ್ ಡ್ರೈವ್‌ಗಳಿಗಿಂತ ಹೆಚ್ಚು ಬಾಳಿಕೆ/ಕಾರ್ಯಕ್ಷಮತೆಯನ್ನು ಹೊಂದಿದೆ ಎಂಬ ತಪ್ಪು ತಿಳುವಳಿಕೆ ಪ್ರಚಲಿತದಲ್ಲಿದೆ.
ಆದರೆ ಗೂಗಲ್ ನಡೆಸಿದ ಅಧ್ಯಯನವು ಇದಕ್ಕೆ ವಿರೋಧವಾದ ಹೇಳಿಕೆಯನ್ನೇ ನೀಡಿದೆ. ಇದರ ಪ್ರಕಾರ, "ಕಡಿಮೆ ಉಷ್ಣತೆಯಲ್ಲಿ ಕಾರ್ಯನಿರ್ವಹಿಸುವುದರಿಂದ ವೈಫಲ್ಯತೆಗಳ ಸಾಧ್ಯತೆ ಹೆಚ್ಚು". ಎಸ್‌ಎಂಎಆರ್‌ಟಿ ಬಳಸಿ ಸರಾಸರಿ 27ಡಿಗ್ರಿ ಸಿ (80.6ಡಿಗ್ರಿ ಎಫ್.) ಗಿಂತ ಕಡಿಮೆ ಉಷ್ಣತೆಯಲ್ಲಿ ಕಾರ್ಯನಿರ್ವಹಿಸಿದ ಹಾರ್ಡ್ ಡ್ರೈವ್‌ಗಳು ಸರಾಸರಿ 50ಡಿಗ್ರಿ ಸಿ (122 ಡಿಗ್ರಿ ಎಫ್.) ಉಷ್ಣತೆಯಲ್ಲಿ ಕಾರ್ಯನಿರ್ವಹಿಸಿದ ಹಾರ್ಡ್ ಡ್ರೈವ್‌ಗಳಿಗಿಂತ ಹೆಚ್ಚು ವೈಫಲ್ಯತೆಯ ಸಾಧ್ಯತೆಗಳನ್ನು ಹೊಂದಿದ್ದು ಇದು ಎಸ್‌ಎಂಎಆರ್‌ಟಿ ಸೂಚಿಸಿದ ನಿಗದಿತ ಅನುಕೂಲಕರ ತಾಪಮಾನ 36 ಡಿಗ್ರಿ ಸಿ (96.8 ಡಿಗ್ರಿ ಎಫ್) ನಿಂದ 47 ಡಿಗ್ರಿ ಸಿ(116.6 ಡಿಗ್ರಿ ಎಫ್.) ಉಷ್ಣತೆಯ ಎರಡರಷ್ಟಾಗಿದೆ.
ಎಸ್‌ಸಿಎಸ್‍ಐ, ಎಸ‌‍ಎಎಸ್ ಮತ್ತು ಎಫ್‌ಸಿ ಡ್ರೈವ್‌ಗಳು ದುಬಾರಿ ಬೆಲೆಯದ್ದಾಗಿದ್ದು ಎಲ್ಲಾ ಸರ್ವರ್‌ಗಳು ಹಾಗೂ ಡಿಸ್ಕ್‌ಗಳಲ್ಲಿ ಅರೇಸ್ ಡ್ರೈವ್‌ಗಳನ್ನು ಬಳಸಲಾಗಿದ್ದು ಕಡಿಮೆ ಬೆಲೆಯ ಎಟಿಎ ಮತ್ತು ಎಸ್‌ಎಟಿಆ ಡ್ರೈವ್‌ಗಳು ಮನೆಬಳಕೆಯ ಕಂಪ್ಯೂಟರ್‌ಗಳಲ್ಲಿ ಮಾತ್ರ ಬಳಕೆಯಾಗುತ್ತಿದೆ. ಆದರೆ ಈ ವ್ಯತ್ಯಾಸವು ಈಗ ಗಣನೀಯವಾಗಿ ಕ್ಷೀಣಿಸುತ್ತಿದೆ.
ಎಸ್‌ಎಟಿಎ ಡ್ರೈವ್ ವೈಫಲ್ಯಗಳ ಸರಾಸರಿ ಸಮಯ (ಎಮ್‌ಟಿಬಿಎಫ್) ಸಾಮಾನ್ಯವಾಗಿ 600,000 ಗಂಟೆಗಳಾಗಿದ್ದರೆ, ( ವೆಸ್ಟರ್ನ್ ಡಿಜಿಟಲ್ ರಾಪ್ಟರ್ ನಂತಹ ಕೆಲವೊಂದು ಡ್ರೈವ್ ಗಳಿಗೆ, 1.4 ಮಿಲಿಯ ಗಂಟೆಗಳು ಎಮ್‌ಟಿಬಿಎಫ್) ಎಸ್‌ಸಿಎಸ್‌ಟಿ ಡ್ರೈವ್‌ಗಳು 1.5 ಮಿಲಿಯ ಗಂಟೆಗಳಿಗಿಂತ ಹೆಚ್ಚು ಸಮಯವನ್ನು ಪಡೆದಿವೆ. ಎಂಟಿಬಿಎಫ್ ಡ್ರೈವ್‌ನ ದೀರ್ಷಕಾಲದ ಬಾಳಿಕೆಗೆ ವಿಶ್ವಾಸಾರ್ಹವಾದ ಅಂದಾಜು ಹೊಂದಿಲ್ಲ ಎಂದು ಸ್ವತಂತ್ರವಾದ ಒಂದು ಸಂಶೋಧನೆಯು ತಿಳಿಸಿದೆ. ಎಸ್‌ಸಿಎಸ್‌ಟಿಯನ್ನು ಪ್ರಯೋಗಾಲಯದ ಪರೀಕ್ಷಾ ಕೊಠಡಿಯಲ್ಲಿ ನಡೆಸಲಾಗಿದ್ದು ಹೆಚ್ಚಿನ ಪ್ರಮಾಣದಲ್ಲಿ ಕಾರ್ಯಶೀಲವಾಗುವ ಮುನ್ನ ಹಾರ್ಡ್ ಡಿಸ್ಕ್‌ನ ಗುಣಮಟ್ಟವನ್ನು ಪರೀಕ್ಷಿಸುವ ಪ್ರಧಾನ ಮಾಪನವಾಗಿದೆ. ಒಮ್ಮೆ ಡ್ರೈವ್ ಪ್ರಾಡಕ್ಟ್ ಉತ್ಪಾದನಾ ಕಾರ್ಯದಲ್ಲಿ ತೊಡಗಿದ ಮೇಲೆ ವಾರ್ಷಿಕ ವೈಫಲ್ಯ ದರ (ಎಎಫ್‌ಆರ್) ಇದರ ಗುಣಮಟ್ಟವನ್ನು ಸೂಚಿಸುವ ಪರಿಮಾಣವಾಗಿದೆ. ಎ‍ಎಫ್‌ಆರ್ ಎಂಬುದು ಸಾಗಾಣಿಕೆಯ ನಂತರ ಹೊರ ಜಗತ್ತಿನಲ್ಲಿ ಶೇಕಡಾವಾರು ಡ್ರೈವ್ ವೈಫಲ್ಯಗಳನ್ನು ಸೂಚಿಸುವ ಮಾಪನವಾಗಿದೆ.
ಎಎಫ್‌ಆರ್ ಎಂಬುದು ಸಾಗಾಣಿಕೆಯ ನಂತರ ಹೊರ ಜಗತ್ತಿನಲ್ಲಿ ಶೇಕಡಾವಾರು ಡ್ರೈವ್ ವೈಫಲ್ಯಗಳನ್ನು ಸೂಚಿಸುವ ಮಾಪನವಾಗಿದೆ.
ಅಧಿಕ ಎಮ್‌ಟಿಬಿಎಫ್‌ನೊಂದಿಗೆ ಮತ್ತು ಕಾರ್ಯದಕ್ಷತೆಯ ಭರವಸೆಯಲ್ಲಿ ಎಸ್ಎಎಸ್ ಡ್ರೈವ್‌ಗಳು ಎಸ್‌ಸಿಎಸ್‌ಐ ಡ್ರೈವ್‌ಗಳಿಗೆ ಸರಿಸಮಾನವಾಗಿದೆ.

ಉದ್ಯಮಶೀಲ ಮಾರುಕಟ್ಟೆಗಾಗಿ ಎಂಟರ್‌ಪ್ರೈಸಸ್ ಎಸ್-ಎಟಿಎ ಡ್ರೈವ್‌ಗಳನ್ನು ವಿನ್ಯಾಸಗೊಳಿಸಿ ತಯಾರಿಸಲಾಗಿದೆ. ಸ್ಟಾಂಡರ್ಡ್ ಎಸ್-ಎಟಿಎ ಡ್ರೈವ್‌ಗಳು ಇತರ ಉದ್ಯಮಶೀಲ ಮಾದರಿಯ ಡ್ರೈವ್‌ಗಳಷ್ಟೇ ದಕ್ಷತೆಯುಳ್ಳದ್ದಾಗಿದೆ.

ಅಳವಡಿಸಿದ ಎಲ್ಲಾ ಡ್ರೈವ್‌ಗಳಲ್ಲಿ, ಉದ್ಯಮಶೀಲ ಡ್ರೈವ್‌ಗಳು (ಎಸ್‌ಸಿಎಸ್‌ಐ, ಎಸ್ಎಎಸ್, ಡ್ರೈವ್‌ಗಳು, ಎಂಟರ್‌ಪ್ರೈಸಸ್ ಎಸ್-ಎಟಿಎ ಮತ್ತು ಎಫ್‌ಸಿಗಳನ್ನೊಳಗೊಂಡ ಎಲ್ಲಾ ಉದ್ಯಮಶೀಲ ಡ್ರೈವ್‌ಗಳು) 0.70% ರಿಂದ 0.78% ರವರೆಗೆ ವಾರ್ಷಿಕ ವೈಫಲ್ಯ ದರವನ್ನು ಹೊಂದಿವೆ. 

ಅಂತಿಮವಾಗಿ ಎಲ್ಲಾ ಯಾಂತ್ರಿಕ ಹಾರ್ಡ್ ಡಿಸ್ಕ್ ಡ್ರೈವ್‌ಗಳು ಕಾರ್ಯವೈಫಲ್ಯಗೊಳ್ಳುತ್ತವೆ, ಹಾಗೆಯೇ, ಇದರಿಂದ ಸಂಗ್ರಹಿತ ಮಾಹಿತಿಯು ನಷ್ಟವಾಗುವುದನ್ನು ತಪ್ಪಿಸಲು ಈ ಮಾಹಿತಿಯ ಇನ್ನೊಂದು ಪ್ರತಿಯನ್ನು ಉಳಿಸಿಕೊಳ್ಳುವುದು ಅಥವಾ, ಸಂಗ್ರಹಿಸಿದ ಮಾಹಿತಿಯನ್ನು ಅಗಾಗ ಬೇರೊಂದು ಆರ್‌ಎಐಡಿಯಂತಹ ಸಂಗ್ರಹ ಮಾಧ್ಯಮಕ್ಕೆ ವರ್ಗಾಯಿಸುವುದನ್ನು ಮಾಡಬೇಕಾಗುತ್ತದೆ.

ಡಿಸ್ಕ್ ವೈಫಲ್ಯ ಮತ್ತು ಅದರ ಮಾಪನಗಳು:
ಭವಿಷ್ಯದ ಅಭಿವೃದ್ಧಿಗಳು
ಲ್ಯಾಂಡಿಂಗ್ ವಲಯ ಮತ್ತು ಲೋಡ್/ಅನ್ ಲೋಡ್ ತಂತ್ರಜ್ಞಾನ:
ನಿರ್ಮಾಣ ವಿನ್ಯಾಸ